Volia veža

Volia veža () je pohraničný štít v hlavnom hrebeni Vysokých Tatier. V skupine zvanej Volí chrbát je najvýraznejší. Medzi našimi horolezcami je veľmi populárna 200 metrová juhozápadná stena s pevnou platňovitou skalou.

 Topografia 
Od Žabej veže ju oddeľuje Východná Volia štrbina, od Rohatej vežičky na západe Veľká Volia štrbina. Juhozápadnou stenou kolmo spadá do Žabej doliny, 400 metrovou severo - severovýchodnou stenou do Kotla Morského Oka. Obomi stenami vedie množstvo ťažkých ciest.

 Niekoľko výstupov v juhozápadnej stene 
 1905 K. Bröske(ová) a S. Häberlein od Východnej Volej štrbiny s obchádzaním hrebeňa, I.
 1931 W. Stanislawski a J. Staszel, V.
 1935 „Štáflovka,“ V. Štaflová, K. Čabelka a J. Šabata, V.
 1962 M. Eštok a L. Janiga, VI A2 (6+).

Dve cesty má A. Puškáš – pilierom a komínom, po jednej M. Orolin (7/7+), J. Stejskal, zo severu Z. Korosadowicz,  P. Pochylý a ďalší poprední horolezci.

 Galéria 

 Referencie 
 A. Puškáš, Vysoké Tatry – horolezecký sprievodca, monografia, VII. diel, Šport 1981.

 Iné projekty 

 Externé odkazy 
 Niekoľko ľahších ciest s popismi

Kategória:Dvojtisícovky na Slovensku
Kategória:Vrchy Vysokých Tatier
Kategória:Vrchy v Poľsku